מאיר לנדא

טקסט= בנו רבי ישראל מדראהביטש|ממוזער|בנו האדמו''ר רבי ישראל מדראהביטש 
רבי מאיר סג"ל לנדא מדראהביטש  (כ"ב בשבט ה'תר"ע, פברואר 1910 – כ"ג בטבת ה'תשמ"ט, דצמבר 1988) היה אב בית דין דראהביטש ואנטוורפן ומנהיג ופוסק בארץ ישראל ומראשי כולל גליציה. 

 ביוגרפיה 
רבי מאיר סג"ל לנדא נולד בכ"ב שבט ה'תר"ע בעיר סאנוק שבגליציה המערבית לאביו רבי מרדכי זיסקינד מגזע בית סטרעליסק - סטריא, ולאמו הרבנית אסתר מרים בת רבי אפרים פרענקיל אב בית דין סאנוק 

בן רבי יהודה יצחק מסאניק,ונקרא על שם זקינו - אבי אביו רבי מאיר מסטרעליסקספר "עטרת מרדכי" - מכון מרגניתא דרבי מאיר .

בשנת ה'תר"פ (1920) עבר עם הוריו להתגורר בעיר ריישא, שם נעשה לתלמיד מובהק לדודו זקינו רבי אליהו הורוביץ מז'אלין ולרבי צבי אלימלך שפירא מבלאז'וב, וכן נתקרב לרבי חנה מקאלושיץ, ולרבי מאיר שפירא מלובלין.

תורת הנגלה למד אצל דודו זקינו רבי דוד מנחם מאניש באב"ד בעל ה"חבצלת השרון" הרב מטארנופול, אשר נתן לו סמיכה להוראה ורבנות, באותם ימים למד בחברותא יחד עם רבי שלמה מראזוודוב בן רבי צבי הירש מראזוודוב, ורבי יעקב לייזר מפשווערסק.

בשנת ה'תרפ"ט נתמנה לכהן ברבנות העיר דראהביטש,שם הנהיג את עדתו ואף הקים בה ישיבה לצעירים שמנתה כמאה בחוריםספר קהילה דרוהוביץ.

בימי השואה נשלח עם כל בני קהילתו ומשפחתו למחנה ההשמדה אושוויץ, שם נהרגו זוגתו ושני ילדיו,

בנס ניצל ובעזרת יהודים הוחבא במשך ימי המלחמה במקומות מסתור.

לאחר מלחמת העולם השנייה, נשא לאישה את זוגתו הרבנית שרה בת רבי ישראל דים מסאנוק, בשנת תש"ו עבר לכהן ברבנות העיר אנטוורפן שם איחד את שתי הקהילות 'שומרי הדת' ו'מחזיקי הדת' לקהילה אחת אשר נקראה בשם 'הקהילות המאוחדות', כשלצידו הרב חיים יעקב רוטנברג,פעל רבות לביסוס היהדות והחזרת עטרה ליושנה,באותם ימים כתב תשובות בהלכה להתיר עגונות רבות אשר נותרו לאחר המלחמה, בשנת תשט"ו עלה לארץ ישראל והתיישב בעיר תל אביב שם הקים את בית מדרשו ברחוב מרמורק בו הנהיג את עדתו במשך שלושים ושלוש שנים,לצד זה הקים ישיבה בשם 'עין הקורא' לצעירים.בה למדו ברוח הישיבות בגאליציא.ואף הוא עצמו היה מוסר בה שיעורים מעמיקים בקצות החושן ובערבי שבתות במנחת חינוך.

היה בידידות גדולה עם רבי אהרן רוקח מבעלזא, רבי אברהם ישעיהו קרליץ בעל ה"חזון איש", וגיסו רבי ישראל יעקב קניבסקי - הסטייפלער, רבי חיים מאיר הגר מויז'ניץ, רבי ישראל אלתר מגור, ועוד.

בפעילויות הציבוריות עמד בראשות כולל רבי מאיר בעל הנס - חיבת ירושלים לעדת גליציה, כמו כן עמד בנשיאות ישיבת "חידושי הרי"ם" בתל אביב, היה ממייסדי ארגון "יד לאחים", וממקימי התלמוד תורה 'סיני' בתל אביב.

נפטר ביום שבת כ"ג טבת ה'תשמ"ט, הלווייתו התקיימה ביום ראשון כ"ד טבת בתל אביב וירושלים ונטמן בחלקת גדולי גאליציה בהר הזיתים.

בנו ממשיך דרכו האדמו''ר רבי ישראל מדראהביטש הוכתר למלאות את מקומו,כאשר בתקופה מאוחרת יותר העתיק את בית מדרשו לשיכון ה' בבני ברק.

 תורתו- 
יוצאת לאור בגליונות עצי השרף ונלקטים יחדיו מכתביו וכתבי תלמידיו רבי יהודה זאב לייבוביץ והרב שמשון ברוך גולדשטיין לספרו פנים מאירים.

 משפחתו 
לאחר שאיבד את כל בני משפחתו בשואה, נותרה לפליטה אחותו היחידה מלכה מחלה אשר נישאה להרב משה הגר.

בניו:
 ר' אשר סג"ל לנדא -חתן רבי יחזקאל רוטנר אב''ד שאמקוט.
 ר' מרדכי זיסקינד סג"ל לנדא -חתן ר' ישעי'ה זאב לעוו.
 רבי ישראל סג"ל לנדא האדמו"ר מדראהביטש בעל מאור ישראל חתן רבי ישראל דן טאוב האדמו''ר ממודז'יץ בעל נחלת דן. 

בנותיו:
 ועלקא נישאה לרבי פנחס דוד הורביץ האדמו"ר מבוסטון פלעטבוש.
 בילא העניא חיה רחל נישאה לרבי יהושוע הורוויץ רב קהילת בית שמואל - אונסדורף בבורו פארק ומגדולי הרבנים  בברוקלין.

 תלמידיו 
בין תלמידיו נמנים:
 המקובל רבי יהודה זאב לייבוביץ.
 המקובל רבי יוסף וואלטוך.
 הרב יוסף ברכות .
 הרב שמשון ברוך גולדשטיין שגם העלה על הכתב את תורותיו.

הערות שוליים

קטגוריה:ישראלים שנולדו ב-1910
קטגוריה:ישראלים שנפטרו ב-1988
קטגוריה:דרוהוביץ': רבנים
קטגוריה:אנטוורפן: רבנים
קטגוריה:תל אביב-יפו: רבנים
קטגוריה:יהודים הקבורים בהר הזיתים
קטגוריה:עולים בשנות ה-1950